A micellák mikroszkopikus gömböcskék, melyek a felületaktív anyagok molekuláiból állnak. Minden felületaktív molekulának van egy hidrofil (vizet kedvelő) feje, mely vonzódik a vízmolekulákhoz, és van egy hidrofób (vízzel nem keveredő) farokrésze, mely víztaszító, ugyanakkor hozzákapcsolódik a szennyeződésekben levő olajhoz és zsírhoz. Ezek az ellentétes erők fellazítják és eloszlatják a szennyeződést, melyet azután a vattapárnával letörlünk. A micellás arctisztítók víz nélkül használhatók és különösen alkalmasak érzékeny bőrön való használatra.